Folketing
2005-11-04

Man kan jo sige, at fordelen ved at være med i et medieforlig jo er, at man er med til præcis at bestemme sådanne ting og andre ting. Derfor var det jo også beklageligt, at man i 2002 fra nogle partiers side valgte under de afgørende forhandlinger om natten ikke at ville være med. Det tror jeg også jeg har grund til at sige, at det fortryder de pågældende partier jo nok også i dag. Derfor kan jeg jo kun opfordre til, at flest mulige partier vil deltage konstruktivt i drøftelserne til foråret. Vi er fra regeringens side åbne. Det er vigtigt for os, at vi får lavet en god, fremadrettet aftale, og alle gode bud lytter vi til og vil gerne diskutere, inklusive hvor mange penge lokalradioerne og lokal-tv-stationerne skal have i de kommende år. (Kort bemærkning).